অমিত শাহ ১৯৬৪ সালের ২২ অক্টোবর মুম্বাইয়ে জন্মগ্রহণ করেন। তিনি জন্মেছিলেন এক গুজরাটি হিন্দু বেনিয়া পরিবারে। তার পরদাদা মনসা রাজ্যের নগরশেঠ ছিলেন। তার বাবা অনিল চন্দ্র শাহ মানসার একজন ব্যবসায়ী ছিলেন ও পিভিসি পাইপের ব্যবসায় নিজেকে প্রতিষ্ঠিত করেছিলেন। তিনি মেহসানার বিদ্যালয়ে পড়াশোনা করলেও তিনি সি ইউ শাহ বিজ্ঞান কলেজে প্রাণ রসায়ন নিয়ে পড়ার জন্য আহমেদাবাদ গমন করেন। তিনি প্রাণ রসায়নে স্নাতক হবার পর বাবার ব্যবসায় কাজ শুরু করেন। তিনি আহমেদাবাদে শেয়ার বাজারের পরামর্শক হিসেবে ও সেখানকার সমবায়ী ব্যাংকে কাজ করেছেন।

তিনি রাষ্ট্রীয় স্বয়ংসেবক সংঘের সাথে বাল্যকাল থেকেই যুক্ত ছিলেন। তিনি এর বিভিন্ন অঙ্গসংগঠনের সাথে বালক অবস্থা থেকেই যুক্ত ছিলেন। তিনি আহমেদাবাদে কলেজে পড়াকালীন সময়ে এর "স্বয়ংসেবক" (স্বেচ্ছাসেবক) হিসেবে আনুষ্ঠানিকভাবে যুক্ত হন। রাষ্ট্রীয় স্বয়ংসেবক সংঘের মাধ্যমে ১৯৮২ সালে নরেন্দ্র মোদির সাথে পরিচয় ঘটে তার। তখন মোদি আরএসএসের "প্রচারক" ছিলেন ও এর নগর শাখার যুব কর্মসূচির দায়িত্বে ছিলেন।

স্বরাষ্ট্রমন্ত্রী
প্রারম্ভিক জীবন
প্রারম্ভিক রাজনৈতিক জীবন
গ্রেফতার ও নির্বাসন